Täna hommikul tööle tulles ei saanud esimese ehmatusega arugi, milles asi on. Kõik oli kuidagi pime ja sünge, tuul oli kõva ja vihma sadas. Tänavale jõudes sain aru - tänavatuled ei põle. Esimest korda ka Nõmmel. Pargi tänaval kasutasin kaugtulesid, Vabakal näitasid teed vaid kollast plinkivad valgusfoorid, aga ikkagi oli nii pime, et aru ei saanud, kus sõidan, proovisin kesk teed rihtida, sõiduradadele ei proovinudki pihta saada.